Da en kunde etterspurte batterier til et dataspill fra forrige årtusen for en tid tilbake, klarte han ikke å styre sin begeistring og spurte om det muligens var Donkey Kong, noe som stemte godt.

- Jeg kunne sitte i timevis og prøve å overliste King Kong i dette spillet da jeg var liten på 1980-tallet og fikk helt "feber", forteller han.

Enden på visa var at kunden, ifølge Ulbo ei ung dame i 40/50-årene, lånte Rema-basen spillet på ubestemt tid.

- Det tilhører barnebarnet hennes, og avtalen var at jeg skulle levere det tilbake når vi så hverandre i butikken ved leilighet, men nå har det gått en stund, og jeg vet ikke navnet hennes. Til rette vedkommende: Spør etter meg i kassa dersom du er her og handler igjen, så skal barnebarnet ditt få igjen spillet igjen, avslutter nostalgikeren.

Dataspillet Donkey Kong er et plattformspill utviklet av Nintendo, utgitt i 1981.

I spillet må helten, Jumpman, nå kjent som Mario, redde en kvinne som har blitt tatt til fange av Donkey Kong, en diger ape.

Helten og apen skulle seinere vise seg å bli to av de mest populære figurene til Nintendo.